S-2534/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 14. apríl 2020, á hendur:

„J-kk-þgf H-kk-þgf Ó-kk-þgf, [...] fyrir eftirtalin umferðar-, hegningar-, fíkniefna- og vopnalagabrot, meðþvíað hafa:1. Miðvikudaginn 1. maí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 1400 ng/ml, díazepam 75 ng/ml, klónazepam 14 ng/ml og nordíazepam 440 ng/ml) austur Breiðholtsbraut í Reykjavík, að Olís við Suðurfell, þar sem lögregla stöðvaði aksturinn og haft í vörslum sínum 0,41 gaf amfetamíni, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Laugardaginn 13. júlí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 240 ng/ml, díazepam 110 ng/ml, nordíazepam 300 ng/ml og tetrahýdrókannabínól 3,4 ng/ml) um Stórhöfða í Reykjavík, [...], þar sem lögregla stöðvaði aksturinn, að hafa ekið bifreiðinni umrætt sinn án þess að hemlabúnaður væri í lögmæltu ástandi og virkaði örugglega og haft í vörslum sínum 1,06 gaf maríhúana og 3 stykki af LSD, sem lögreglumenn fundu við leit í bifreiðinni [...].

Telst brot þetta varða við 1., sbr. 2. mgr. 50. gr. og 2., sbr. 3. mgr. 69. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Þriðjudaginn 6. ágúst 2019 í verslun Hagkaups, Kringlunni 4- 12, Reykjavík, stolið snyrtivörum, samtals að verðmæti kr. 39.396.

Telst brot þetta varða við 244. gr. almennra hegningarlaga nr. 19/1940.

4. Sunnudaginn 1. september 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 6,3 ng/ml, amfetamín 265 ng/ml, klónazepam 13 ng/ml, kókaín 30 ng/ml og metýlfenídat 70 ng/ml) um Höfðabakka í Reykjavík, við Stekkjarbakka, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Mánudaginn 2. september 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 77 ng/ml, amfetamín 360 ng/ml, díazepam 84 ng/ml, klónazepam 17 ng/ml, MDMA 210 ng/ml og nordíazepam 46 ng/ml) norður Höfðabakka í Reykjavík, við Bíldshöfða, þar sem akstri lauk með árekstri og ekki sinnt skyldum sínum við umferðaróhapp heldur gengið á brott frá vettvangi, en ákærði var handtekinn skömmu síðar skammt frá vettvangi.

Telst brot þetta varða við 1. mgr. 14. gr. og 1., sbr. 2. mgr. 50. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

örugglega vegna áhrifa ávana- og fíkniefna og slævandi lyfja (í blóði mældist amfetamín 105 ng/ml, fenazepam 4,5 ng/ml, klónazepam 94 ng/ml, metýlfenidat 20 ng/ml og tetrahýdrókannabínól 2,0 ng/ml) um Vesturlandsveg í Reykjavík, við Þingvallaveg, þar sem lögregla stöðvaði aksturinn og haft í vörslum sínum hnúajárn, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,41 gaf amfetamíni, 1,06 gaf maríhúana og 3 stykki af LSD, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Ennfremur er krafist upptöku á hnúajárni, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1992. Samkvæmt framlögðu sakavottorði, dagsettu 7. apríl 2020, gekkst ákærði undir sekt samkvæmt lögreglustjórasátt 1. desember 2014 fyrir þjófnað. Að öðru leyti kemur sakaferill hans ekki til skoðunar vegna ákvörðunar refsingar nú.

Með hliðsjón af sakarefni málsins þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 3 ár frá uppkvaðningu dóms þessa að telja.

Með vísan til lagaákvæða í ákæru sæti ákærði upptöku á 0,41 grammi af amfetamíni, 1,06 grammi af maríjúana, 3 stykkjum af LSDog hnúajárni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 1.050.600 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknar fulltrúi fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf H-kk-nf Ó-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Ákærði er sviptur ökurétti í 3 árfrá uppkvaðningu dómsins að telja.

Ákærði sæti upptöku á 0,41 grammi af amfetamíni, 1,06 grammi af maríjúana, 3 stykkjum af LSDog hnúajárni.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 91.760 krónur, að meðtöldum virðisaukaskatti, og 1.050.600 krónur í annan sakarkostnað.

B-kvk-nf V-kvk-nf